ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
தகுதியுள்ள மாற்றுத்திறனாளிகள் அனைவரையும் தேசிய உணவுப் பாதுகாப்புச் சட்டம் 2013-இன் கீழ் சேர்க்குமாறு மாநிலங்கள் / யூனியன் பிரதேசங்களுக்கு உணவு, பொது வழங்கல் துறை அறிவுறுத்தல்
தகுதியுள்ள மாற்றுத்திறனாளிகள் அனைவரையும் தேசிய உணவுப் பாதுகாப்புச் சட்டம் 2013-இன் கீழ் சேர்க்குமாறு மாநிலங்கள் / யூனியன் பிரதேசங்களுக்கு நுகர்வோர் விவகாரங்கள், உணவு, பொது வழங்கல் அமைச்சகத்தின் கீழ் செயல்படும் உணவு, பொது வழங்கல் துறை கடிதங்கள் அனுப்பியுள்ளது. இந்தச் சட்டத்தின் விதிகளை சிறப்பாக அமல் செய்வது தொடர்பாக மாநில அரசுகளுக்கு மத்திய அரசு அவ்வப்போது அறிவுறுத்தல்களை அளிப்பதற்கு இதன் பிரிவு 38 வகை செய்கிறது. தேசிய உணவுப் பாதுகாப்புச் சட்டத்தின் கீழ் பயனாளிகள் என்ற வரையறைக்குத் தகுதி பெறும் மாற்றுத்திறனாளிகள் அனைவரும் இதில் சேர்க்கப்படுவதை உறுதி செய்ய வேண்டும் என்று அறிவுறுத்தப்பட்டுள்ளது. உணவுப் பாதுகாப்புச் சட்டம்,.பிரதமரின் கரீப் கல்யாண் உணவுத் திட்டத்தின் கீழ் உரிய உணவுப் பொருள்கள் கிடைப்பதை உறுதி செய்ய வேண்டும் எனவும் அதில் தெரிவிக்கப் பட்டுள்ளது.
ஏற்கெனவே இத் திட்டத்தில் பயன் பெறாதவர்களுக்கு, தகுதி அடிப்படையில் புதிதாக வழங்கப்படும் ரேஷன் அட்டைகள் கொடுக்க வேண்டும் என்று அதில் தெரிவிக்கப்பட்டுள்ளது. மாற்றுத்திறனாளிகளாக இருந்தால் அந்த்யோதயா அன்ன யோஜ்னா திட்டத்தில் பயன்பெறும் குடும்பங்களின் கீழ் சேர்க்கத் தகுதி உடையவர்கள் ஆகிறார்கள் என்றும் அதில் குறிப்பிடப் பட்டுள்ளது. சமூகத்தில் பாதிப்புக்கு ஆளாகும் பிரிவினராக மாற்றுத் திறனாளிகள் உள்ளனர் என்றும் அதில் உள்ளது. மாநிலங்கள்/யூனியன் பிரதேசங்களில் முன்னுரிமை தரப்பட வேண்டிய குடும்பத்தினராக, அவர்களால் வரையறுக்கப்பட்ட விதிகளுக்கு உள்பட்டு இவர்களைக் கருதிட வேண்டும் என்றும் கடிதம் அறிவுறுத்துகிறது.
தேசிய உணவுப் பாதுகாப்புச் சட்டம் 2013-இன் பிரிவு 10-இன்படி, உரிய வழிகாட்டுதல்களின்படி அந்த்யோதயா அன்ன யோஜ்னா திட்டத்தில் சேர்க்கப்படக் கூடியவர்கள் பற்றிக் குறிப்பிடப்பட்டுள்ளது. மாநில அரசுகள் வரையறை செய்யும் வழிகாட்டுதல்களின்படி மற்ற குடும்பங்கள் முன்னுரிமை தரப்பட வேண்டிய குடும்பங்களாகக் கருதப்பட வேண்டும் என்றும் அந்தப் பிரிவு கூறுகிறது.
தேசிய உணவுப் பாதுகாப்புச் சட்டம் அல்லது மாநில அரசின் எந்தவொரு குடும்ப அட்டைகள் திட்டத்திலும் பயன்பெறாதவர்களுக்கு மத்திய அரசின் தற்சார்பு இந்தியா திட்டம் மூலம் உதவிகள் அளிக்கப்படுகிறது. எனவே, குடும்ப அட்டைகள் இல்லாத மாற்றுத் திறனாளிகள் தற்சார்பு இந்தியா திட்டத்தின் கீழ் பயன்பெறத் தகுதி உடையவர்களாக இருக்கிறார்கள். இந்தத் திட்டம் 2020 ஆகஸ்ட் 31இல் நிறைவு பெறுவதால், இன்னும் ஒரு வார கால அவகாசம் உள்ளது. எனவே குடும்ப அட்டைகள் இல்லாத இவ்வாறனவர்களை அடையாளம் கண்டு, தற்சார்பு இந்தியா தொகுப்புத் திட்டத்தின் கீழ் உதவிகள் அளிக்க வேண்டும் என்று அனைத்து மாநிலங்கள்/யூனியன் பிரதேசங்களுக்கு இந்தத் துறை வேண்டுகோள் விடுத்துள்ளது. 2020 மே மாதம் தொடங்கப்பட்ட இந்தத் திட்டத்தில், குடும்ப அட்டைகள் இல்லாத, தகுதி உடைய அனைவருக்கும், மாற்றுத்திறனாளிகள் உள்ளிட்டோருக்கும் உதவிகள் கிடைத்திருக்கும் என அனுமானிக்கப் படுகிறது என்று கடிதத்தில் தெரிவிக்கப் பட்டுள்ளது. மாநிலங்கள் இதுவரை பெற்றுக் கொண்ட ரேஷன் பொருள்களை, மாற்றுத் திறனாளிகள் உள்ளிட்ட, தகுதியுடைய அனைவருக்கும் வழங்குவதற்காகப் பயன்படுத்தி இருக்கும் என புரிந்து கொள்ளப் படுவதாகவும் அதில் கூறப்பட்டுள்ளது. இந்த விஷயத்தில் மாநிலங்கள் ஆக்கபூர்வ அணுகுமுறையை மேற்கொள்ள வேண்டும் என கடிதம் வலியுறுத்துகிறது.
மத்திய அமைச்சரவை
தொலைத்தொடர்பு மற்றும் தகவல் தொழில்நுட்பத் துறைகளில் இந்தியா, இங்கிலாந்துக்கு இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில், இந்தியாவின் தொலைத்தொடர்பு அமைச்சகம் மற்றும் இங்கிலாந்து அரசின் டிஜிட்டல், கலாச்சாரம், ஊடகம் மற்றும் விளையாட்டுத் துறைகள் ஆகியவற்றுக்கு இடையே தொலைத்தொடர்பு மற்றும் தகவல் தொழில்நுட்பம் ஆகிய துறைகளில் புரிந்துணர்வு ஒப்பந்தத்திற்கு ஒப்புதல் அளிக்கப்பட்டது.
தொலைத்தொடர்பு மற்றும் தகவல் தொழில்நுட்பத் துறைகளில் இருநாடுகளுக்கு இடையேயான ஒத்துழைப்பையும் பரஸ்பர புரிதலையும் இந்த புரிந்துணர்வு ஒப்பந்தம் மேலும் வலுப்படுத்தும். ஐரோப்பிய யூனியன் பிரதேசத்தில் இருந்து இங்கிலாந்து வெளியில் வந்தபிறகு, கூட்டுறவில் மேம்படுத்தப்பட்ட வாய்ப்புகளை இந்தியாவிற்கு வழங்குவதும் இந்த புரிந்துணர்வு ஒப்பந்தத்தின் நோக்கமாகும். கீழ்க்காணும் துறைகளில் இரு நாடுகளும் இணைந்து செயல்பட உள்ளன:
அ) தொலைத்தொடர்பு மற்றும் தகவல் தொழில்நுட்ப கொள்கை மற்றும் ஒழுங்குமுறை
ஆ) ஸ்பெக்ட்ரம் மேலாண்மை
இ) செல்பேசி ரோமிங் உள்ளிட்ட தொலைத்தொடர்பு இணைப்பு
ஈ) தொலைத்தொடர்பு மற்றும் தகவல் தொழில்நுட்பங்களின் தொழில்நுட்ப தரப்படுத்தல் மற்றும் சோதனை மற்றும் சான்றிதழ்
உ) கம்பியில்லா தகவல் தொழில்நுட்பம்
ஊ) ஐந்தாவது தலைமுறை, இணைய உலகம்/ இயந்திரத்திலிருந்து இயந்திரம் வரை, கிளவுட் கம்ப்யூட்டிங், பிக் டேட்டா உள்ளிட்ட தொலைத்தொடர்பு மற்றும் தகவல் தொழில்நுட்பத் துறையில் உள்ள தொழில்நுட்ப மேம்பாடுகள்
எ) தொலைத்தொடர்பு உள்கட்டமைப்பில் பாதுகாப்பு, தொலைத்தொடர்பு சேவைகளை பயன்படுத்துதல் மற்றும் அதன் பாதுகாப்பு அம்சங்கள்
ஏ) தொழில்நுட்ப வசதி மிகுந்த பகுதிகளில் திறன் கட்டமைப்பு மற்றும் நிபுணத்துவ பரிமாற்றம்
ஐ) வளர்ந்து வரும் தொழில்நுட்பங்களில் ஆராய்ச்சி மற்றும் மேம்பாடு குறித்த தகவல்கள் பரிமாற்றம்
ஒ) தொலைத்தொடர்பு மற்றும் தகவல் தொழில்நுட்பத் துறையில் கையொப்பமிட்ட நாடுகளுடன் கூட்டாக செயல்படுவது தொடர்பான வாய்ப்புகளை ஆராய்தல்
ஓ) தொலைத்தொடர்பு மற்றும் தகவல் தொழில்நுட்பத் துறையின் வல்லுநர்களின் வருகை, கண்காட்சிகள், நிகழ்ச்சிகள் உள்ளிட்டவை வாயிலாக வர்த்தகம், முதலீடு மற்றும் தொழில்நுட்பத் திறனை
மேம்படுத்துதல்
ஔ) இரு நாடுகளின் ஒத்துழைப்போடு தொலைத்தொடர்பு மற்றும் தகவல் தொழில்நுட்பம் சார்ந்த இதர துறைகள்
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1670014
------
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.82 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1822827
இளைஞர் நலன் மற்றும் விளையாட்டு அமைச்சகம்
மோட்டேரா விளையாட்டரங்கை 2021 பிப்ரவரி 24 அன்று மத்திய உள்துறை அமைச்சர் திரு அமித் ஷா முன்னிலையில் குடியரசுத் தலைவர் திறந்து வைக்கிறார்
இனி உலகின் மிகச்சிறந்த மற்றும் பெரிய கிரிக்கெட் மைதானம் உள்ள இடம் மெல்போர்ன் கிடையாது. நம் நாட்டின் அகமதாபாத்தின் சபர்மதியில் உள்ள மோட்டேரா விளையாட்டரங்கம் மெல்போர்னிடம் இருந்து அத்தகுதியை தட்டி பறித்துள்ளது.
இந்தியா மற்றும் இங்கிலாந்து நாடுகளின் கிரிக்கெட் அணிகளுக்கிடையே நடைபெறவுள்ள மூன்றாவது டெஸ்ட் போட்டிக்காக புதிய அம்சங்களுடனும், நவீன வசதிகளுடனும் மோட்டேரா அரங்கம் தயார்படுத்தப்பட்டுள்ளது.
மோட்டேரா விளையாட்டரங்கை 2021 பிப்ரவரி 24 அன்று மத்திய உள்துறை அமைச்சர் திரு. அமித் ஷாவின் முன்னிலையில் குடியரசுத் தலைவர் திரு. ராம்நாத் கோவிந்த் திறந்து வைக்கிறார்.
63 ஏக்கர்களில் பரந்து விரிந்துள்ள இந்த அரங்கத்தில் 1.10 லட்சம் ரசிகர்கள் கிரிக்கெட் போட்டிகளை கண்டு ரசிக்கலாம். ரூ 800 கோடி செலவில் லார்சன் அண்டு டூப்ரோ நிறுவனம் இவ்வரங்கத்தை கட்டி முடித்துள்ளது.
பழைய விளையாட்டரங்கம் 2016-ஆம் ஆண்டு இடிக்கப்பட்ட போது, 54,000 பேர் அமரும் வசதி அதில் இருந்தது. புதிய அரங்கத்திற்கான அடிக்கல் 2018-ம் ஆண்டு குஜராத் கிரிக்கெட் சங்கத்தால் நாட்டப்பட்டது.
பிரதமர் திரு. நரேந்திர மோடியின் கனவு திட்டமான மோட்டேரா விளையாட்டு அரங்கத்தில், 76 பெருநிறுவன அரங்குகள், ஒலிம்பிக் தரத்திலான நீச்சல்குளம், பயிற்சி மையம், விளையாட்டு வீரர்களுக்கான நான்கு உடைமாற்றும் அறைகள், உணவு சாலைகள், குஜராத் கிரிக்கெட் சங்க கிளப் ஹவுஸ் ஆகிய வசதிகள் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699967
(Visitor Counter : 130
அணுசக்தி அமைச்சகம்
அணு மின்சார உற்பத்தித் திட்டங்கள்
தமிழ்நாட்டின் கூடன்குளம் அணுமின் நிலையத்தில் தலா 1000 மெகாவாட் உற்பத்தித் திறன் கொண்ட 5 மற்றும் 6-வது அணு உலைகள் கட்டுமானப்பணி நடைபெற்று வருவதாக பிரதமர் அலுவலக இணையமைச்சர் டாக்டர். ஜிதேந்திர சிங் தெரிவித்துள்ளார்.
மக்களவையில் கேள்வி ஒன்றுக்கு எழுத்து மூலம் அளித்த பதிலில் இதனை தெரிவித்துள்ள அவர், கர்நாடகாவின் கைகா, ஹரியானாவின் கோரக்பூர், மத்திய பிரதேசத்தின் சுத்கா ஆகிய இடங்களில் தலா 700 மெகாவாட் திறன் கொண்ட தலா 2 அணு உலைகளும், ராஜஸ்தானின் மஹி பன்ஸ்வாராவில் தலா 700 மெகாவாட் திறன் கொண்ட 4 அணு உலைகள் அமைப்பதற்கான முன்-திட்ட நடவடிக்கைகள் நடைபெற்று வருவதாக கூறியுள்ளார். இந்தத் திட்ட பணிகள் அனைத்தும் நிறைவடையும் போது, நாட்டில் கூடுதலாக 9 ஆயிரம் மெகாவாட் அணுமின்சாரம் உற்பத்தி செய்யப்படும் என்றும் அவர் தெரிவித்துள்ளார்.
மேலும் விவரங்களுக்கு:https://pib.gov.in/PressReleasePage.aspx?PRID=1808679
இளைஞர் நலன் மற்றும் விளையாட்டு அமைச்சகம்
இந்தியாவின் பாட்மின்டன் இரட்டையர் பிரிவு பயிற்சியாளராக டான் கிம் ஹெர் மீண்டும் நியமனம்: மத்திய விளையாட்டுத்துறை அமைச்சகம் ஒப்புதல்
ஆசிய விளையாட்டுகள் 2026 வரை, இந்தியாவின் பாட்மின்டன் இரட்டையர் பிரிவு பயிற்சியாளராக மலேசியாவைச் சேர்ந்த முதல் தர பயிற்சியாளர் டான் கிம் ஹெர்-ஐ நியமனம் செய்ய மத்திய இளைஞர் நலன் மற்றும் விளையாட்டுத்துறை அமைச்சகம் ஒப்புதல் அளித்துள்ளது. 50 வயதான டான் கிம், இந்தியா திரும்பி வருவது, நாட்டில் பாட்மின்டன் இரட்டையர் பிரிவு அணிகளை வலுப்படுத்தும்.
இந்த நியமனத்தை , உலக தரவரிசையில் 8ம் இடத்தில் இருக்கும் இந்திய பாட்மின்டன் வீரர் சிராக் ஷெட்டியும், ஆண்கள் இரட்டையர் பிரிவில் இவருடன் இணைந்து விளையாடும் சாத்விக்சாய்ராஜ் ராங்கிரெட்டி ஆகியோரும் வரவேற்றுள்ளனர். இது குறித்து சிராக் ஷெட்டி கூறுகையில், பயிற்சியாளராக டான் திரும்பி வருவது சாத்விக் மற்றம் எனக்கும் மகிழ்ச்சியளிக்கிறது. ஆண்கள் இரட்டையர் பிரிவில் நாங்கள் ஜோடி சேர முதலில் தயங்கியபோது, டான் கிம்தான் ஊக்கம் அளித்தார். அவரின் நம்பிக்கைதான் நாங்கள் இந்த அளவுக்கு முன்னேற உதவியது. அவரை மீண்டும் பயிற்சியாளராக நியமித்ததற்காக இந்திய பாட்மின்டன் சங்கத்துக்கு நன்றி ’’ என்றார்.
இந்திய பாட்மின்டன் சங்க பொதுச் செயலாளர் அஜய் கே.சிங்கானியா கூறுகையில், ‘‘ இந்திய பாட்மின்டன் சூழலை நன்கு அறிந்தவர் டான் கிம். அவரை மீண்டும் சேர்த்தது இந்திய பாட்மின்டன் இரட்டையர் அணிகளை வலுப்படுத்தும். அவரது நியமனத்தை இந்திய பாட்மின்டன் சங்கமும், இந்திய விளையாட்டு ஆணையமும் செயல்படுத்தியது எனக்கு மகிழ்ச்சியளிக்கிறது. இது நமது முன்னணி இரட்டையர் பிரிவு வீரர்களான சிராக் மற்றும் சாத்விக் ஆகியோருக்கு உதவுவது மட்டும் அல்லாமல், இரட்டையர் அணிகளை அடுத்த கட்டத்துக்கு கொண்டு செல்லவும் உதவும்’’ என்றார்.
இதற்கு முன் கடந்த 2015ம் ஆண்டு முதல் 2019ம் ஆண்டு வரை இந்தியாவில் இரட்டையர் பிரிவு பயிற்சியாளராக டான் இருந்தார். பெண்கள் இரட்டையர் பிரிவில் அஸ்வினி பொன்னப்பா மற்றும் ஷிக்கி ரெட்டி ஆகியோர் தரவரிசை பட்டியலில் 20ம் இடத்துக்கு வரவும் இவரது பயிற்சி உதவியது. அதோடு, 6 ஜோடிகள், தரவரிசைப்பட்டியலில் முதல் 50 இடத்துக்குள் வந்தனர்.
2021 உலக சாம்பியன்ஷிப் போட்டியில், ஜாப்பானின் ஆண்கள் இரட்டையர் அணி வெற்றி பெறவும், கலப்பு இரட்டையர் அணி வெள்ளி பதக்கம் பெறவும், டோக்கியோ ஒலிம்பிக் போட்டியில் வெண்கலப் பதக்கம் பெறவும் பயிற்சியளித்தவர் டான் கிம் என்பது குறிப்பிடத்தக்கது.
ஆண்டுக்கு 4 பயிலரங்குகள் நடத்துவதன் மூலம் இவர் இந்திய பயிற்சியாளர்களின் திறனை மேம்படுத்தவும் உதவுவார். இவரது நியமனம் நாட்டில் பாட்மின்டன் இரட்டையர் பிரிவு பயிற்சியாளர்கள் எண்ணிக்கையும், திறமையும் அதிகரிப்பதையும் மற்றும் எதிர்காலத்தில் இந்திய அணிகள் உச்சத்துக்கு செல்வதையும் உறுதி செய்யும்.
மேலும் விவரங்களுக்கு கீழ்கண்ட ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1801083
குடியரசுத் துணைத் தலைவர் செயலகம்
சிறந்த கலைஞர்களுக்கு தற்போதுள்ள இட ஒதுக்கீட்டு முறையைத் தொடர வேண்டும் என்று தில்லிப் பல்கலைக்கழக அதிகாரிகளுக்கு குடியரசுத் துணைத்தலைவர் அறிவுறுத்தியுள்ளார்
சிறந்த கலைஞர்களுக்கு இட ஒதுக்கீடு வழங்கும் தற்போதைய முறையை தொடரும்படியும், பாடங்கள் அல்லாத இதர துறைகளில் சிறந்து விளங்குபவர்களுக்கு இட ஒதுக்கீடு அளிப்பது தொடர்பான முடிவை பரிசீலனை செய்யுமாறும், தில்லிப் பல்கலைக்கழக அதிகாரிகளுக்கு குடியரசு துணைத்தலைவர் திரு. எம்.வெங்கையா நாயுடு அறிவுறுத்தியுள்ளார். நாடாளுமன்ற உறுப்பினர்கள் மற்றும் பிரபலமான கலைஞர்களிடம் இருந்தும், குடியரசுத் துணைத்தலைவருக்கு ஏராளமான வேண்டுகோள்கள் இது தொடர்பாக வந்ததையடுத்து, குடியரசுத் துணைத் தலைவர் இவ்வாறு ஆலோசனை தெரிவித்துள்ளார். திரு.வெங்கையாநாயுடு, தில்லிப் பல்கலைக்கழகத்தின் வேந்தரும் ஆவார். இன்று காலை குடியரசுத் துணைத்தலைவரை சந்தித்த தில்லிப் பல்கலைக்கழகத்தின் இணை துணைவேந்தர் மற்றும் கல்லூரிகளின் டீன் அவரை சந்தித்தபோது குடியரசுத் துணைத் தலைவர் இதுகுறித்து கூறினார். கல்லூரிகளில் முதலாம் ஆண்டு சேர்க்கைக்கு, படிப்பு சாராத பிற துறைகளில் சிறந்து விளங்குபவர்களுக்கு சேர்க்கை அளிப்பது உட்பட பல்வேறு பிரச்சினைகள் குறித்து அவர்கள் குடியரசுத் துணைத் தலைவரிடம் எடுத்துக் கூறினார்கள். முன்னதாக இந்தப் பிரச்சினை குறித்து மத்திய மனித ஆற்றல் மேம்பாட்டுத் துறைச் செயலர் குடியரசுத் துணைத் தலைவரிடம் விளக்கியிருந்தார்.
இந்த சந்திப்பின் போது குடியரசு துணைத் தலைவரிடம் புத்தகத்தை திறந்து வைத்துக் கொண்டு தேர்வு எழுதும் முறை; தில்லிப் பல்கலைக்கழகத்தில் காலியாக உள்ள பதிவாளர், தேர்வுக் கட்டுப்பாட்டு அதிகாரி, நூலகர்கள் கல்லூரி முதல்வர்கள், அதிகாரிகள் ஆகியோருக்கான பணி நியமனங்கள் குறித்தும், குடியரசுத் துணைத்தலைவரிடம் எடுத்துரைக்கப்பட்டது.
பல்கலைக்கழகத்தில் காலியாக உள்ள இடங்களை உடனடியாக நிரப்புவதற்கான நடவடிக்கைகளை எடுக்குமாறும், தேர்வுக்கான அட்டவணையை இறுதிப்படுத்துமாறும் குடியரசுத் துணைத் தலைவர் ஆலோசனை தெரிவித்தார்.
உள்துறை அமைச்சகம்
சீர்திருத்த சேவைகளுக்கான சுதந்திர தின பதக்கங்கள் அறிவிக்கப்பட்டுள்ளன
2018 ஆம் ஆண்டு சுதந்திர தினத்தை முன்னிட்டு, 36 சிறைத்துறை பணியாளர்களுக்கு சீர்திருத்த சேவை பதக்கங்கள் வழங்குவதற்கு குடியரசுத் தலைவர் ஒப்புதல் அளித்துள்ளார். மிகச்சிறப்பான சேவைக்கான குடியரசுத் தலைவரின் சீர்திருத்த விருது 5 பேருக்கும், சிறப்பான சேவைக்கான சீர்திருத்த பதக்கங்கள் 31 பேருக்கும் வழங்கப்பட உள்ளன.
குடியரசுத் தலைவர் ஒப்புதல் அளித்த சிறப்பான சேவைக்கான சீர்திருத்த விருது பெறும் தமிழ்நாட்டைச் சேர்ந்த சிறைத்துறை அதிகாரிகளின் பட்டியல் வருமாறு
|
|
வரிசை எண்
|
|
விருதுபெறும்
பணியாளர் பெயர்
|
|
மாநிலம்
|
|
பதவிப்பெயர்/ பணியிடம்
|
|
1
|
|
திரு. எஸ். அண்ணாதுரை
|
|
தமிழ்நாடு
|
|
உதவி சிறை அதிகாரி, உடுமலைப்பேட்டை கிளை சிறை
|
|
25
|
|
திரு.ஆர் தேவதாஸ்
|
|
தமிழ்நாடு
|
|
உதவி சிறை அதிகாரி, தரங்கம்பாடி கிளை சிறை
|
|
26
|
|
திரு. எம். செல்வராஜ்
|
|
தமிழ்நாடு
|
|
முதல் நிலை சிறை காவலர், மத்திய சிறைச்சாலை, திருச்சி
|
|
27
|
|
திரு. ஏ. மெய்யப்பன்
|
|
தமிழ்நாடு
|
|
முதல் நிலை சிறை காவலர், துணை சிறைச்சாலை, மன்னார்குடி
முழுமையான பட்டியலுக்கு www.pib.nic.in என்ற வலைதளத்தை பார்க்கவும்.
(Visitor Counter : 107
மத்திய அமைச்சரவை
திட்டமிடுதல் துறையில் இந்தியா சிங்கப்பூர் இடையே புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
நகர்ப்புற திட்டமிடுதல் மற்றும் மேம்பாட்டுத் துறையில் ஒத்துழைப்புக்காக இந்தியா மற்றும் சிங்கப்பூர் இடையே செய்து கொள்ளப்பட்டுள்ள புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை பின் தேதியிட்ட ஒப்புதலை அளித்துள்ளது. இந்தப் புரிந்துணர்வு ஒப்பந்தம் 2018 மே 31ம் தேதி கையொப்பமானது.
நகராட்சி அமைப்புகள் உள்ளிட்ட மத்திய மாநில அரசு முகமைகள் நகர்ப்புற மேம்பாடு மற்றும் நிர்வாகம் மற்றும் இதர பகுதிகளில் சிங்கப்பூர் முகமைகளின் நிபுணத்துவத்தை உடனடியாக பெற வசதியளிப்பதே இந்தப் புரிந்துணர்வு ஒப்பந்தத்தின் நோக்கமாகும். இதன் மூலம் நகர்ப்புற புத்துணர்ச்சி இயக்கத்திற்கு உதவுவதும் நோக்கமாகும். நிதியில் திறன்களை உருவாக்கவும் திறன் தொடர்புடைய அதிகாரிகள் சான்று அடிப்படையிலான கொள்கை எழுதுவதை மேற்கொள்ளவும் மதிப்பிடவும் வசதி அளிப்பதுடன், சிந்தனை தொகுப்பை நிதி உரிய முறையில் பயன்படுத்தவும் இது உதவும்.
இந்த புரிந்துணர்வின் கீழ் திட்டமிடுதலில் திறன் உருவாக்க திட்டம், நகர்ப்புற திட்டமிடலுக்கான பகுதிகளில் கண்ணோட்டம், தண்ணீர் மற்றும் கழிவு நீர் மேலாண்மை, திடக்கழிவு மேலாண்மை, புத்திசாலித்தனமான போக்குவரத்து முறை, பொது நிதி நிர்வாகம் ஆகியவை மேற்கொள்ளப்படும்.
பெரும் தாக்கம்:
இந்த புரிந்துணர்வு ஒப்பந்தம் காரணமாக சிறந்த நடைமுறைகளுக்கான அறிவாற்றல் வெளியீடு, நகர்ப்புற திட்டமிடுதலில் திறன்கள் உருவாக்கம் மற்றும் கைகோர்த்து செயல்படுதல் மூலம் மத்திய மாநில அரசுகளுக்கு ஆதரவு, தண்ணீர் மற்றும் கழிவு நீர் மேலாண்மை, புத்திகூர்மையான போக்குவரத்து அமைப்பு மற்றும் பொது நிதி  ஆகியவை கிட்டும்.
பயனாளிகள்:
மத்திய, மாநில மற்றும் நகர்ப்புற உள்ளாட்சி அமைப்புகள் தங்கள் அறிவாற்றலை விரிவுபடுத்திக் கொள்வதன் மூலம் பயன்பெற்று நகர்ப்புற அடிப்படை வசதிகளை மேம்படுத்த இயலும்.
(Visitor Counter : 131
பாதுகாப்பு அமைச்சகம்
ஆக்ஸிஜன் உற்பத்தி செய்யும் கருவிகளை ஜெர்மனியில் இருந்து இறக்குமதி செய்ய ராணுவ மருத்துவ சேவைகள் அமைப்பு முடிவு
ஆக்ஸிஜன் உற்பத்தி செய்யும் கருவிகள் மற்றும் கன்டெய்னர்களை ஜெர்மனியில் இருந்து இறக்குமதி செய்ய ராணுவ மருத்துவ சேவைகள் அமைப்பு  முடிவு செய்துள்ளது.
நாடு முழுவதும் கொவிட் 2வது அலையில் மருத்துவமனைகளில் ஆக்ஸிஜனுக்கு தட்டுப்பாடு ஏற்பட்டுள்ள நிலையில், இந்த முடிவு எடுக்கப்பட்டுள்ளது.
பிற இடங்களுக்கு கொண்டு செல்லும் வகையிலான 23, ஆக்ஸிஜன் உற்பத்தி கருவிகள், ஜெர்மனியிலிருந்து விமானம் மூலம் கொண்டுவரப்பட்டு ராணுவ மருத்துவமனைகளில் கொவிட் நோயாளிகளுக்கு சிகிச்சை அளிக்க பயன்படுத்தப்படும்.
ஒவ்வொரு கருவியும், நிமிடத்துக்கு 40 லிட்டர், ஒரு மணிக்கு 2,400 லிட்டர்கள் ஆக்ஸிஜன் உற்பத்தி செய்யும் திறன் படைத்தவை. இவற்றின் மூலம் 20 முதல் 25 நோயாளிகளுக்கு 24 மணி நேரமும் ஆக்ஸிஜன் கொடுக்க முடியும். இதில் உள்ள சிறப்பம்சம் என்னவென்றால், இதை எளிதாக பிற இடங்களுக்கு எடுத்துச் செல்ல முடியும். இந்த ஆக்ஸிஜன் கருவிகள் ஒரு வாரத்துக்குள் இந்தியா வரும் என எதிர்பார்க்கப்படுகிறது.
மேலும், தற்போது அதிகரித்துள்ள மருத்துவ தேவையை சமாளிக்க, ராணுவ மருத்துவமனைகளில் குறைந்த கால பணியில் ஈடுபட்டுள்ள மருத்துவர்களுக்கு, 2021 டிசம்பர் 31ம் தேதி வரை பணிக்கால நீட்டிப்பை வழங்க பாதுகாப்புத்துறை முக்கிய முடிவு எடுத்துள்ளது. இதன் மூலம் 238 மருத்துவர்களுடன் ராணுவ மருத்துவ சேவைகளின் பலம் அதிகரிக்கும்.
-------
(Visitor Counter : 197
பிரதமர் அலுவலகம்
செயல்பாடுகள் தடுக்கப்பட்ட சூழ்நிலையின் நடைமுறைகளை மக்கள் தீவிரமாகப் பின்பற்ற வேண்டும் என்று பிரதமர் வேண்டுகோள்
நாட்டில் முடக்கப்பட்ட சூழ்நிலைகள் குறித்த நடைமுறைகளை மக்கள் தீவிரமாக கருத்தில் எடுத்துக் கொள்ளவில்லை என்று பிரதமர் திரு. நரேந்திர மோடி இன்று கவலை தெரிவித்துள்ளார்.
இதுதொடர்பாக ட்விட்டரில் பதிவிட்டுள்ள பிரதமர், மத்திய, மாநில அரசுகள் அளிக்கும் அறிவுறுத்தல்களைப் பொதுமக்கள் தீவிரமாகப் பின்பற்ற வேண்டும் என்று பொது மக்களுக்கும், அவர்களின் குடும்பத்தினருக்கும் வேண்டுகோள் விடுத்துள்ளார்.
முடக்கப்பட்ட சூழ்நிலையை மக்கள் ஒழுங்காகப் பின்பற்றுவதை உறுதி செய்ய வேண்டும் என மாநில அரசுகளுக்கு அவர் கோரிக்கை விடுத்துள்ளார்.
பிரதமர் அலுவலகம்
உத்தரப்பிரதேச மாநிலம் அயோத்தியில் லதா மங்கேஷ்கர் சதுக்கத்தை அர்ப்பணிக்கும் நிகழ்ச்சியில் பிரதமர் ஆற்றிய உரையின் தமிழாக்கம்
நமஸ்காரம்!
இன்று நம் அனைவரது மரியாதைக்கும், பாசத்துக்கும் உரிய மூத்த சகோதரி லதா மங்கேஷ்கரின் பிறந்த நாள். தற்செயலாக நவராத்திரியின் மூன்றாம் நாளான இன்று அன்னை சந்திரகாந்தாவின் வழிபாட்டு விழாவும் கொண்டாடப்படுகிறது. கடுமையான தவம் செய்யும் ஒருவர் அன்னை சந்திரகாந்தாவின் அருளால் தெய்வீகக் குரலை அனுபவித்து, உணர்கிறார்கள். மூத்த சகோதரி லதா அன்னை சரஸ்வதி தேவியின் பக்தர்களில் ஒருவர். அவர் தனது தெய்வீகக் குரலால் அனைவரையும் வசீகரித்தவர். அவர் தவம் செய்தார். நாம் அனைவரும் வரம் பெற்றோம். அயோத்தியில் உள்ள லதா மங்கேஷ்கரின் சதுக்கத்தில் நிறுவப்பட்டுள்ள அன்னை சரஸ்வதி தேவியின் பிரம்மாண்டமான வீணை இசைக்கருவி இசைப் பயிற்சியின் அடையாளமாக மாறும். இந்த சதுக்கத்தில் பாயும் ஏரியின் நீரில் பளிங்குக் கற்களால் செய்யப்பட்ட 92 வெள்ளைத் தாமரைகள் லதா மங்கேஷ்கரின் வாழ்நாளை குறிப்பதாக அமையும். இந்த புதுமையான முயற்சிக்காக யோகி தலைமையிலான அரசு, அயோத்தி மேம்பாட்டு ஆணையம், அயோத்தி மக்களை மனதார பாராட்டுகிறேன். இந்த சமயத்தில் பாரத ரத்னா விருது பெற்ற லதா மங்கேஷ்கருக்கு நமது அஞ்சலியை செலுத்துவோம். அவரது மெல்லிசைப் பாடல்கள் மூலம் அவரின் வாழ்விலிருந்து நாம் பெற்ற ஆசீர்வாதங்கள் எதிர்கால சந்ததியினருக்கும் தொடர்ந்து கிடைக்க வேண்டும் என நான் பகவான் ஸ்ரீராமரிடம் பிரார்த்தனை செய்து கொள்கிறேன்.
நண்பர்களே!
சகோதரி லதாவுடனான பல அன்பான, உணர்ச்சிப்பூர்வமான நினைவுகள் எனக்கு ஞாபகத்துக்கு வருகின்றன. அவருடன் பேசும்போதெல்லாம், அவரின் இனிமையான குரல் என்னை மிகவும் ஈர்த்தது. சகோதரி லதா என்னிடம் பேசும்போது, “மனிதன் வயதால் அறியப்படுவதில்லை. செயல்களால் அறியப்படுகிறான். அவன் நாட்டுக்கு எவ்வளவு செய்கிறானோ, அவ்வளவு மேன்மையடைகிறான்” என்று அடிக்கடி கூறுவார். அயோத்தியில் உள்ள லதா மங்கேஷ்கரின் சதுக்கம் மற்றும் அவருடனான அனைத்து நினைவுகளும் நாட்டின் மீதான நமது கடமை உணர்வை உணர்த்த உதவும்”.
நண்பர்களே!
அயோத்தியில் ராமர் கோயில் கட்டுவதற்கான பூமி பூஜை நடந்தபோது சகோதரி லதாவிடம் இருந்து எனக்கு அழைப்பு வந்தது. இறுதியாக, ராமர் கோயில் கட்டுவதற்கான பணிகள் நடைபெற்று வருவதை அவரால் நம்ப முடியவில்லை. மிகவும் உணர்ச்சிவசப்பட்டவராகவும், மகிழ்ச்சியாகவும் லதா இருந்தார். சகோதரி லதா பாடிய 'மன் கி அயோத்தி தாப் தக் சூனி, ஜப் தக் ராம் நா ஆயே' என்ற பாடல் தற்போது எனக்கு நினைவுக்கு வருகிறது. அயோத்தியின் பிரம்மாண்ட கோயிலுக்கு ராமர் உடனே காட்சியளித்தது போல் இருந்தது. கோடிக்கணக்கான மக்கள் மனதில் ராமரை கொண்டு சேர்த்த சகோதரி லதாவின் பெயர் தற்போது அயோத்தியுடன் நிரந்தரமாக இணைந்துள்ளது. ராம் சரித் மானசில் “ராம் தே ஆதிக் ராம் கர் தாசா” இடம்பெற்றுள்ளது. ராமரின் பக்தர்கள் ராமரின் வருகைக்கு முன்பே வந்து விடுவார்கள் என்பது இதன் பொருள். தற்போது லதா மங்கேஷ்கரின் நினைவாக கட்டப்பட்டுள்ள சதுக்கம், ராமர் கோயில் கட்டி முடிக்கப்படுவதற்கு முன்பே வந்து விட்டது”.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862878
குடியரசுத் துணைத் தலைவர் செயலகம்
நாடாளுமன்றத்திற்குள் அரசியல் வேறுபாடுகளை மறந்து, கொள்கைகளை வகுப்பதில் சிறப்பாக பாடுபட வேண்டும்: குடியரசுத் துணைத் தலைவர்
நாடாளுமன்ற உறுப்பினர்கள், தங்களது அரசியல் உணர்வுகளை அவைக்கு வெளியே விட்டுவிட்டு, ஏழை மக்களின் நலனுக்கான திட்டங்கள் மற்றும் கொள்கைகளை வகுப்பதில் மிகச்சிறந்த பங்களிப்பை வழங்க வேண்டும் என குடியரசுத் துணைத் தலைவர் திரு. எம். வெங்கையா நாயுடு கேட்டுக் கொண்டுள்ளார். மாநிலங்களவைக்கு புதிதாக தேர்ந்தெடுக்கப்பட்டுள்ள மற்றும் நியமன உறுப்பினர்களுக்கான பயிற்சி வகுப்பை புதுதில்லியில் இன்று  தொடங்கிவைத்துப் பேசுகையில் அவர் இதனைத் தெரிவித்தார்.
நாடாளுமன்ற விதிமுறைகள் அனைவருக்கும் புனித நூல் போன்றது என்று குறிப்பிட்ட திரு. வெங்கையா நாயுடு, உறுப்பினர்கள் அனைவரும் இந்த விதிமுறைகளுக்கு கட்டுப்பட்டு நடந்து கொள்ள வேண்டும் என்றார். பொது முக்கியத்துவம் வாய்ந்த பிரச்சினைகளை அவையில் எழுப்ப இந்த விதிமுறைகளில் ஏராளமான வழிவகை செய்யப்பட்டிருப்பதாகவும் அவர் கூறினார். விதிமுறைகளை முறையாகப் பின்பற்றி, கிடைக்கும் நேரத்தை பயனுள்ள வகையில் பயன்படுத்திக் கொள்ள வேண்டும் எனவும் அவர் தெரிவித்தார்.
நமது நாடாளுமன்ற ஜனநாயகம், மாறுபட்ட கருத்துகளை பிரதிபலிப்பதாகவும் அவர் மேலும் கூறினார். ஒரு பிரச்சினை குறித்து விரிவாக விவாதிக்கும் போது, ஏராளமான கருத்துகளை வெளிப்படுத்துவதன் மூலம், அது சட்டமாக்கப்படும் போது விரிவான அம்சங்களைக் கொண்டதாக அமையும் என்றும் குடியரசுத் துணைத் தலைவர் குறிப்பிட்டார். மாநிலங்களவையில் பின்பற்றப்படும் விதிமுறைகளும், நடைமுறைகளும், அவை நடவடிக்கைகள் முறையாக நடைபெறுவதை உறுதிசெய்யும் என்றும் அவர் தெரிவித்தார். இந்தப் பயிற்சித் திட்டம் புதிய உறுப்பினர்கள் நாடாளுமன்ற விதிமுறைகளை தெளிவாக அறிந்துகொள்ள உதவும் என்றும் அவர் கூறினார்.
இந்தியா தற்போது உலகில் வேகமாக வளர்ந்து வரும் பொருளாதார நாடுகளில் ஒன்றாக உருவெடுத்து வரும் வேளையில், புதிய வாய்ப்புகள் மற்றும் புதிய சவால்களை சந்திக்க வேண்டியிருப்பதாகவும் குடியரசுத் துணைத் தலைவர் குறிப்பிட்டார். பொருளாதார சீர்திருத்தங்களை நிலையானவையாக நீடித்த மற்றும் சமத்துவ தன்மை கொண்டதாக உருவாக்குவதற்கான சட்ட நடைமுறைகளை உருவாக்க வேண்டியிருப்பதாகவும் அவர் மேலும் தெரிவித்தார். தொழில் தொடங்குவதற்கான நடைமுறைகளை எளிமைப்படுத்துவதன் மூலமே, நமது பொருளாதார சீர்திருத்தங்களின் வெற்றியை மதிப்பிட முடியும் என்றும் அவர் கூறினார்.
மேம்பட்ட திறமையை வெளிப்படுத்துவதற்கு தகவல் தொழில்நுட்பம் இன்றியமையாத ஒன்றாக மாறிவிட்டது என்று குறிப்பிட்ட அவர், புதிய நாடாளுமன்ற உறுப்பினர்களில் பெரும்பாலானோர், தகவல் தொழில்நுட்பத்தை அதிகளவில் பயன்படுத்தி வருவதையும் சுட்டிக்காட்டினார். எனவே, புதிய உறுப்பினர்கள் தகவல் தொழில்நுட்பத்தின் புதிய முன்முயற்சிகளை அதிகளவில் பயன்படுத்திக் கொள்ளுமாறும் அவர் கேட்டுக்கொண்டார். நாடாளுமன்ற உறுப்பினர்களின் வசதிக்காக இ-நோட்டீஸ் முறை அறிமுகப்படுத்தப்பட்டு இருப்பதை எடுத்துரைத்த திரு வெங்கையா நாயுடு, உறுப்பினர்கள் தாங்கள் எழுப்பவிரும்பும் பிரச்சினைகள் குறித்த நோட்டீஸ்களை ஆன்லைன் முறையிலேயே சமர்ப்பிக்கலாம் என்றும் தெரிவித்தார்.
மேலும் விவரங்களுக்கு www.pib.nic.in என்ற இணையதளத்தை பார்க்கவும்.
(Visitor Counter : 119